VÁROSÜZEMELTETÉSSEL KAPCSOLATOS ÜGYINTÉZÉS

III. Közterületi fakivágás, fa pótlása
	Környezetvédelemmel kapcsolatos ügy

	Közhasználatú területen lévő fás szárú növények kivágásával és pótlásával kapcsolatos eljárás

	Fakivágási engedély közterületen lévő fákhoz:

Újfehértó Város közigazgatási területén lévő fát (illetve közterületen fákat és cserjéket) kivágni csak hatósági engedély alapján szabad. Ez alól csak a súlyos balesetveszélye elhárítása miatt azonnal elvégzett fakivágás kivétel, azonban erről is bejelentést kell tenni 3 napon belül. A fakivágási engedélyt megadó határozatban a hatóság a kivágott fák pótlására kötelezi az engedélyest.

Eltérő szabályozás vonatkozik a közterületen és a magáningatlanon lévő fák kivágására.

Általános információk
A települési zöldinfrastruktúráról, a zöldfelületi tanúsítványtól és a zöld védjegyről szóló 282/2024. (IX.30) Korm. rendelet 14 § (2) bekezdése alapján, közterületen lévő fás szárú növény (fa, cserje) kivágásához a jegyző engedélye szükséges. A kivágott fás szárú növények szakszerű pótlásáról a Korm. rendelet 23. § (1) bekezdése szerint gondoskodni kell.
A fenti jogszabály hatály alá tartozó fakivágás esetén kérelmet kell benyújtani az Újfehértói Polgármesteri Hivatal Városüzemeltetési Osztályára.

A kérelemnek jogszabályi előírás alapján kötelezően tartalmaznia kell:

· a kivágás indokát,

· az érintett fás szárú növénnyel rendelkezni jogosult kivágáshoz hozzájáruló nyilatkozatát,

· az érintett közterület nevét, helyrajzi számát, az érintett fás szárú növény ingatlanon belüli elhelyezkedésének pontos megjelölését,

· a fás szárú növény darabszámát, faját, fa esetében annak 1 m magasságában mért törzsátmérőjét,

· a kivágás kivitelezésének részletes leírását, valamint

· a pótlásra vonatkozó nyilatkozatát, a faj, fajta, darabszám és hely feltüntetésével.
A fakivágási engedélyhez az érintett közút kezelőjének hozzájárulása is szükséges.

Az önkormányzati utat érintő közútkezelői hozzájárulás díja: 6350 Ft.
Az eljárás menete:
· a kérelem benyújtása

· a kérelem előzetes vizsgálata, szükség esetén hiánypótlási felhívás

· a kérelemben foglalt adatok (darabszám, törzsátmérő stb.) helyszíni ellenőrzése

· közútkezelői hozzájárulás kiadása

· döntés (határozat meghozatala)

· döntés kézbesítése

· döntés jogerőre emelkedése

· a fakivágás megkezdésének bejelentése

· a fapótlás elvégzésének bejelentése

· a fapótlás megtörténtének ellenőrzése, szükség esetén kötelezés kiadása

A fakivágás a fakivágási engedély jogerőre emelkedése előtt nem végezhető el!
Vonatkozó jogszabályok:
A települési zöldinfrastruktúráról, a zöldfelületi tanúsítványról és a zöld végjegyről szóló 282/2024. (IX.30.) Korm. rendelet

Kérelem benyújtásának módja:

Postai úton: Újfehértói Polgármesteri Hivatal Városüzemeltetési Osztály 
4244 Újfehértó, Szent István út 10.

Személyesen, ügyfélfogadási időben: Újfehértói Polgármesteri Hivatal Városüzemeltetési Osztályán (4244 Újfehértó, Szent István út 10. fsz. 8-as szoba)
A fakivágási engedély iránti kérelem formanyomtatvány letöltéséhez: Kérem, kattintson ide!


